section_heading: Klupska karijera
paragraph_text: Jonk je karijeru započeo u amaterskom klubu RKAV Volendam nakon čega 1986. potpisuje profesionalni ugovor za FC Volendam. Kao centralni vezni, Jonk je za klub zabio mnogo golova čime je bio važna karika Volendama koji se 1987. kvalificirao u Eredivisie. U isto vrijeme je amsterdamski Ajax promatrao igračev razvoj te njegova sportska vještina nije zaobišla skaute kluba koji su ga doveli u Ajax 1988.